
RAPORT DE SPECIALITATE

privind aprobarea plății cotizaţiei  anuale aferente către 
Asociaţia „ORAŞE ENERGIE ROMÂNIA” 
Având în vedere Expunerea de motive nr.SC2019-       /  .11.2019 a Primarului Municipiului Timișoara și Proiectul de hotărâre privind aprobarea plății cotizaţiei anuale de membru către Asociaţia „ORAŞE ENERGIE ROMÂNIA”, prin care se propune plata de către Municipiul Timișoara, în calitate de membru, a cotizației aferente anului 2019 și anului 2020 pentru Asociaţia „ORAŞE ENERGIE ROMÂNIA”, în valoare de 0,10 lei pe cap de locuitor, adică în cuantum de 31.927,9 lei - conform datelor Recensămânului din anul 2011, respectiv alocării sumei de 31.927,9 lei din  bugetul local al Municipiului Timişoara pe anul 2019 și a sumei de 31.927,9 lei din bugetul pe anul 2020 din Capitolul 74.02.05.02. „Protecţia Mediului”, în vederea plății cotizației în luna Aprilie 2019.
Facem următoarele precizări:

În calitate de membru al Asociaţiei „ORAŞE ENERGIE ROMÂNIA”, Municipiului Timișoara are obligaţia achitării cotizaţiei anuale. Potrivit prevederilor art.6 și art.7, alin.2, lit.(a) din Statutul Asociaţiei „ORAŞE ENERGIE ROMÂNIA” (anexat), „Membrii activi contribuie la funcţionarea asociaţiei prin vărsarea unei cotizaţii anuale al cărei cuantum va fi stabilit de Adunarea Generală”, cotizațiile membrilor reprezentând principala resursă patrimonială. 
Cu ocazia ședinței Adunării Generale OER din data de 06.04.2017, s-a discutat propunerea de modificare a cuatumului cotizațiilor OER în sensul majorării acesteia și aprobarea cuantumului cotizației pentru anul 2018. Cu această ocazie a fost analizată și activitatea asociației, care a înregistrat o creștere constantă în ultimii ani, creștere care  necesită și o susținere financiară pe măsură din partea membrilor. În acest context, s-a adoptat Hotărârea Asociației OER nr.3/06.04.2017 privind aprobarea cuantumului cotizației OER pentru anul 2018, care stabilește la art.2, cuantumul cotizației de membru pentru anul 2018 la valoarea de 0,10 lei pe cap de locuitor, nivelul populației fiind considerat cel stabilit prin recensământ. 
Cu ocazia Adunării Generale a Asociației OER din data de 19.04.2018, prin Hotărârea nr.3, respectiv prin Hotărârea nr.3/11.04.2019 se menține același cuantum al cotizației de membru și pentru anul 2019 precum și pentru anul 2020.
Având în vedere faptul că Municipiul Timişoara are o populaţie de 319.279  locuitori conform datelor Recensămânului din anul 2011 - sursa: www.recensamantromania.ro), cuantumul cotizaţiei pentru Municipiul Timişoara pentru anul 2019 presupune un efort financiar de la bugetul local de 31.927,9 lei. 

Având în vedere faptul că Asociația „ORAŞE ENERGIE ROMÂNIA” este o organizaţie neguvernamentală, care reunește la nivelul anului 2018, un număr de 31 de orașe și municipii și 1 zonă metropolitană, conform  documentelor asociației – actualizate în anul 2019, autorități publice și asociații interesate de îmbunătăţirea eficienţei energetice în serviciile publice urbane (încălzire, iluminat public, alimentare cu apă şi gaz, colectarea, depozitarea şi transportul deşeurilor menajere etc.) şi de promovarea surselor de energie regenerabile şi a mobilității urbane durabile. Trebuie subliniat faptul că, OER este din anul 2009 Structura Suport pentru oraşele din România care au aderat la Convenţia Primarilor pentru Climă și Energie, cooperarea între OER și Municipiul Timișoara fiind foarte bună. 

Având în vedere scopul și obiectivele Asociaţiei „ORAŞE ENERGIE ROMÂNIA”, așa cum sunt ele prezentate în Statutul Asociației „ORAŞE ENERGIE ROMÂNIA”,
Propunem:

1. Aprobarea plății de către Municipiul Timișoara în calitate de membru a cotizației anuale pentru Asociaţia „ORAŞE ENERGIE ROMÂNIA”, aferente anului 2019, în valoare de 0,10 lei pe cap de locuitor, respectiv în cuantum de 31.927,9 lei conform datelor Recensămânului din anul 2011 și alocării sumei de 31.927,9 lei din  bugetul local al Municipiului Timişoara pe anul 2019, Capitolul 74.02.05.02. „Protecţia Mediului”.
2.  Aprobarea plății de către Municipiul Timișoara în calitate de membru a cotizației anuale pentru Asociaţia „ORAŞE ENERGIE ROMÂNIA”, aferente anului 2020, în valoare de 0,10 lei pe cap de locuitor, respectiv în cuantum de 31.927,9 lei conform datelor Recensămânului din anul 2011 și alocării sumei de 31.927,9 lei din  bugetul local al Municipiului Timişoara pe anul 2019, Capitolul 74.02.05.02. „Protecţia Mediului”.

În concluzie, calitatea de membru al Municipiului Timișoara în cadrul Asociației „ORAȘE ENERGIE ROMÂNIA” constituie în continuare o oportunitate de a colabora la nivel național și internațional în domenii prioritare de dezvoltare locală, energie și climă, astfel încât, contribuția în calitate de membru pentru susținerea activităților asociației este una justificată.
Având în vedere prevederile legale expuse în prezentul raport, apreciez că proiectul de hotărâre privind aprobarea plății cotizaţiei de membru aferente anului 2019 și anului 2020 către Asociaţia „ORAŞE ENERGIE ROMÂNIA”, îndeplinește condițiile pentru a fi supus dezbaterii și aprobării plenului consiliului local. 

